

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 829-Ա**

**վարչական տուգանք նշանակելու մասին**

 20 հոկտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԴԱՆԻԵԼՅԱՆ» սահմանափակ պատասխանատվությամբ ընկերության տնօրեն Տիգրան Նորիկի Դանիելյանի նկատմամբ հարուցված վարչական վարույթի վերաբերյալ գործը,

**ՊԱՐԶԵՑԻ՝**

Տեսչական մարմնի ղեկավարի 2021 թվականի հուլիսի 14-ի N 1628-Ա հրամանի համաձայն «ԴԱՆԻԵԼՅԱՆ» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2021 թվականի հոկտեմբերի 06-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են «Սննդամթերքի անվտանգության մասին» օրենքի 16-րդ հոդվածի 4-րդ մասի, Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 44-րդ և 55-րդ կետերի պահանջները, այն է՝

- սննդի շղթայում ներգրավված անձինք՝ /ցանկը՝ համաձայն տնօրեն Տիգրան Նորիկի Դանիելյանի կողմից 2021 թվականի սեպտեմբերի 2-ին ներկայացված հայտարարության, առկա է գործի նյութերում/՝ 2020 թվականի հուլիսից մինչև 2021 թվականի սեպտեմբեր ընկած ժամանակահատվածում չեն ենթարկվել պարտադիր նախնական և պարբերական բժշկական զննությունների, սանիտարական գրքույկների պատճեններն առկա գործի նյութերում.

- հացի արտադրամասը ապահովված չէ աղբարկղերով և աղբի հավաքման համար տեղադրված չեն անջրաթափանց, կափարիչներով փակվող կուտակիչ տարողություններ և չեն գտնվում նորոգ վիճակում, տեվակայված չեն հնարավորինս պատշաճ հեռավորության վրա.

- հացի արտադրամասում՝ սննդամթերք տեղափոխող փոխադրամիջոցները չունեն սանիտարական անձնագիր:

Այսպիսով հաստատվել է, որ սույն վարչական գործով առաջացած իրավախախտման համար պատասխանատու է «ԴԱՆԻԵԼՅԱՆ» սահմանափակ պատասխանատվությամբ ընկերության տնօրեն Տիգրան Նորիկի Դանիելյանը (հասցե՝ Հայաստանի Հանրապետություն, ք. Երևան, Կոմիտասի պողոտա, շենք 52/26։ «ԴԱՆԻԵԼՅԱՆ» սահմանափակ պատասխանատվությամբ ընկերության տնօրեն Տիգրան Նորիկի Դանիելյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

Հիմք ընդունելով վերոգրյալը, հաշվի առնելով կատարված իրավախախտման բնույթը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով, Վարչական իրավախախտումների վերաբերյալ օրենսգրքի 14-րդ, 32-րդ, 35-րդ, 2382-րդ, 279-րդ, 281-րդ հոդվածներով, 158-րդ հոդվածի 35-րդ մասով և 188-րդ հոդվածի 1-ին մասով՝**

**Ո Ր Ո Շ Ե Ց Ի՝**

1. «ԴԱՆԻԵԼՅԱՆ» սահմանափակ պատասխանատվությամբ ընկերության տնօրեն Տիգրան Նորիկի Դանիելյանի նկատմամբ՝
2. **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտման կատարման համար** նշանակել տուգանք՝ սահմանված նվազագույն աշխատավարձի քսանհնգապատիկի չափով՝ 25.000 (քսանհինգ հազար) ՀՀ դրամ.
3. **Վարչական իրավախախտումների վերաբերյալ օրենսգրքի 188-րդ հոդվածի 1-ին մասով սահմանված իրավախախտման կատարման համար** նշանակել տուգանք՝ սահմանված նվազագույն աշխատավարձի հարյուրհիսնապատիկի չափով՝ 150.000 (հարյուր հիսուն հազար) ՀՀ դրամ։
4. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
5. Վարչական իրավախախտումների վերաբերյալ օրենսգրքի 305**-րդ** հոդվածի համաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
6. Վարչարարության հիմունքների և վարչական վարույթի մասին օրենքի 88-րդ հոդվածի համաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
7. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **Գ. ԱՎԵՏԻՍՅԱՆ**

 Կ.Տ.